Oficialusis leidinys L 156 , 15/06/1985 p. 0023 - 0024

specialusis leidimas ispanų kalba: skyrius 09 tomas 1 p. 0171

specialusis leidimas portugalų kalba skyrius 09 tomas 1 p. 0171



Tarybos direktyva 1985 m. birželio 10 d. iš dalies keičianti Direktyvą 69/335/EEB dėl netiesioginių mokesčių taikomų kapitalui pritraukti (85/303/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 99 ir 100 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi netiesioginiai mokesčiai taikytini kapitalui pritraukti buvo suderinti Bendrijoje Direktyva 69/335/EEB [4] su paskutiniais pakeitimais, padarytais Direktyva 74/553/EEB [5]; kadangi Direktyva 73/80/EEB [6] buvo nustatytos bendrosios tokių mokesčių normos; kadangi kapitalo mokesčių ekonominis poveikis kenkia įmonių pergrupavimui ir plėtrai; kadangi šis poveikis ypač kenksmingas esant dabartinei ekonominei padėčiai, kai būtina teikti pirmenybę investicijų skatinimui; kadangi geriausias sprendimas siekiant šių tikslų būtų panaikinti kapitalo mokestį; tačiau kadangi mokestinių pajamų praradimas dėl tokios priemonės tam tikroms valstybėms narėms yra nepriimtinas; kadangi todėl valstybėms narėms turi būti suteikta galimybė atleisti nuo kapitalo mokesčio arba apmokestinti šiuo mokesčiu visus ar dalį sandorių, laikomų jo objektu, toje pačioje valstybėje narėje nustatant vieną mokesčio normą; kadangi turi būti privaloma išimtis sandoriams, kuriems šiuo metu taikoma mažesnė kapitalo mokesčio norma; kadangi Graikijoje 1984 m. liepos 1 d. nebuvo kapitalo mokesčio; kadangi todėl reikia numatyti galimybę įvesti tokį mokestį Graikijoje, atleidžiant nuo jo tam tikrus sandorius, PRIĖMĖ ŠIĄ DIREKTYVĄ: 1 straipsnis Šiuo dokumentu Direktyva 69/335/EEB iš dalies keičiama taip: 1. 4 straipsnio 2 dalyje: - įžanginė frazė iš dalies keičiama taip: "2. Šiems sandoriams, jeigu 1984 m. liepos 1 dieną jiems buvo taikoma 1 % mokesčio norma, ir toliau gali būti ir toliau taikomas kapitalo mokestis;" - pabaigoje pridedamas toks punktas: "Tačiau Graikijos Respublika pati nustatys, kuriems anksčiau nurodytiems sandoriams taikys kapitalo mokestį." 2. 7 straipsnis pakeičiamas ir išdėstomas taip: "7 straipsnis 1. Valstybės narės atleidžia nuo kapitalo mokesčio sandorius, išskyrus 9 straipsnyje minimus sandorius, kurie 1984 m. liepos 1 dieną buvo atleisti nuo šio mokesčio arba apmokestinami taikant 0,5 % ar mažesnę mokesčio normą. Nuo mokesčio atleidžiama taikant tuos pačius reikalavimus, kokie tą dieną galiojo atleidžiant nuo mokesčio arba, jei tai taikytina, apmokestinant taikant 0,5 % arba mažesnę mokesčio normą. Graikijos Respublika pati nustatys, kuriuos sandorius atleis nuo kapitalo mokesčio. 2. Valstybės narės gali visus sandorius, nenurodytus 1 straipsnio dalyje, arba atleisti nuo kapitalo mokesčio, arba jiems visiems nustatyti vienodą mokesčio normą, kurios dydis neviršytų 1 %. 3. Jeigu sumažintas dėl patirtų nuostolių bendrovės kapitalas padidinamas, kaip numatyta 4 straipsnio 1 straipsnio dalies c punkte, tai padidinimo daliai, kuri atitinka ankstesnį kapitalo sumažinimą, mokestis gali būti netaikomas, jei toks padidinimas įvyksta per ketverius metus nuo kapitalo sumažinimo." 3. 8 straipsnyje įžanginis sakinys pakeičiamas ir išdėstomas taip: "Atsižvelgdamos į 7 straipsnio 1 dalį, valstybės narės gali atleisti nuo kapitalo mokesčio sandorius, minimus 4 straipsnio 1 ir 2 dalyse, jei jie susiję su:" 2 straipsnis Direktyva 73/80/EEB pripažįstama netekusia galios. 3 straipsnis Valstybės narės iki 1986 m. sausio 1 d. patvirtina priemones, būtinas, kad būtų laikomasi šios direktyvos. Apie tai jos nedelsdamos praneša Komisijai. 4 straipsnis Ši direktyva skirta valstybėms narėms. Priimta Liuksemburge, 1985 m. birželio 10 d. Tarybos vardu Pirmininkas M. Fioret [1] OL C 267, 1984 10 6, p. 5 [2] OL C 46, 1985 2 18, p. 77 [3] OL C 87, 1985 4 9, p. 21 [4] OL L 249, 1969 10 3, p. 25 [5] OL L 303, 1974 11 13, p. 9 [6] OL L 103, 1973 4 18, p. 15 --------------------------------------------------